หายข้องใจ เปโตรเซียน-เพชรมรกต รีแมตช์ในศึกมวยวันที่มาเลเซีย
วัน แชมเปียนชิพ เตรียมจัดศึกรีไฟต์อีกครั้งระหว่าง จอร์จิโอ เปโตรเซียน กับ เพชรมรกต เพชรยินดีอะคาเดมี เพื่อให้หายข้องใจ ในการแข่งขัน ONE: MASTERS OF DESTINY ที่มาเลเซีย,วันที่ 8 มิ.ย.62 ONE Championship เผยโปรแกรมทุกคู่ในศึก ONE: MASTERS OF DESTINY ที่ Axiata Arena กรุงกัวลาลัมเปอร์ ประเทศมาเลเซีย ในวันที่ 12 กรกฎาคมนี้ออกมาเรียบร้อย ซึ่งเป็นอีกครั้งที่ทัพนักกีฬาศิลปะป้องกันตัวระดับโลกพาเหรดขึ้นสังเวียนโชว์ฝีมือบนเวทีอย่างคับคั่ง,โดยคู่เอกของรายการ จะเป็นไฟต์รีแมตช์ของ The Doctor จอร์จิโอ เปโตรเซียน ซูเปอร์สตาร์ชาวอิตาลี พบกับ เพชรมรกต เพชรยินดีอะคาเดมี กำปั้นชาวไทย ในทัวร์นาเมนต์ ONE Series Super คิกบ็อกซิ่ง เวิลด์ กรังด์ปรีซ์ รอบแปดคน ที่ฝ่ายหลังเคยชนะคะแนนเฉียดฉิวเมื่อช่วงกลางเดือนพฤษภาคมที่ผ่านมา,สำหรับ เปโตรเซียน เจ้าของแชมป์โลกคิกบ็อกซิ่งหลายสมัย คือหนึ่งในกำปั้นที่ยิ่งใหญ่ที่สุดของวงการคิกบ็อกเซอร์ หลังจากประสบความสำเร็จอย่างสูงตลอดหลายปีบนเส้นทางอาชีพ ไม่ว่าจะเป็น แชมป์ K-1 World Max สองสมัย, แชมป์ทัวร์นาเมนต์ Glory Slam รวมไปถึงรายการอื่นๆ อีกมากมาย,เปโตรเซียน เข้าร่วมแข่งขันใน ONE Super Series ตั้งแต่ปี 2018 ก่อนโชว์ฟอร์มแข็งแกร่งต่อเนื่อง จนได้รับเลือกให้เป็นหนึ่งในผู้แข่งขันทัวร์นาเมนต์ ONE Series Super คิกบ็อกซิ่ง เวิลด์ กรังด์ปรีซ์ และเป็นตัวเต็งแชมป์ที่ถูกคาดกันว่าจะซิวเงินรางวัล 1 ล้านดอลลาร์ไปครอง,ด้าน เพชรมรกต ยอดมวยจากจังหวัดอุบลราชธานี เขาเคยเอาชนะนักมวยไทยชื่อดังมาแล้วมากมาย และคว้าแชมป์ได้อีกหลายรายการ เช่น แชมป์เวทีลุมพินีสองรุ่น และแชมป์มวยไทย WMC เขามีประสบการณ์บนสังเวียนร่วม 200 ครั้ง แม้จะยังอยู่ในช่วงเริ่มต้นของอาชีพค้ากำปั้น แต่ตอนนี้เจ้าตัวหวังจะยิ่งใหญ่ขึ้นไปอีกบนสังเวียนระดับโลกอย่าง ONE Championship,นอกจากนี้ยังมีโปรแกรมน่าสนใจอีกหลายคู่ ไม่ว่าจะเป็น แองเจล่า ลี VS มิเชลล์ นิโคลินี, ไค่ ถิง ฉวง VS เจเน็ต ท็อดด์, อาโบร เฟอร์นันเดส VS เกอร์ดาร์ชาน มานกัต และ จอร์จ แมนน์ VS เซราะกราว เพชรยินดีอะคาเดมี,สามารถอัปเดตข่าวสารความเคลื่อนไหวของ ONE Championship ได้ที่ www.onefc.com รวมทั้งทางทวิตเตอร์กับอินสตาแกรม @ONEChampionship และเฟซบุ๊ก https://www.facebook.com/ONEChampionship และติดตามชมการถ่ายทอดสดศึก ONE: LEGENDARY QUEST ได้ทางทางไทยรัฐทีวี ช่อง 32 เวลา 22.30 น.   
วัน แชมเปียนชิพ เตรียมจัดศึกรีไฟต์อีกครั้งระหว่าง จอร์จิโอ เปโตรเซียน กับ เพชรมรกต เพชรยินดีอะคาเดมี เพื่อให้หายข้องใจ ในการแข่งขัน ONE: MASTERS OF DESTINY ที่มาเลเซีย
วัน แชมเปียนชิพ,จอร์จิโอ เปโตรเซียน,เพชรมรกต เพชรยินดีอะคาเดมี